Microsoft, prins în offside! AI-ul Copilot îi învață pe utilizatori cum să activeze Windows 11 gratuit
Asistentul AI Copilot, dezvoltat de Microsoft pentru a ajuta utilizatorii în activități de productivitate, s-a dovedit a fi mai „generos” decât era de așteptat. Conform unor dezvăluiri de pe Reddit, utilizatorii au descoperit că pot obține de la Copilot informații despre activarea gratuită a sistemului de operare Windows 11, fără a plăti pentru o licență oficială.